পাকিস্তান আমলে মাত্র একজন বাঙালি ছিলেন, যিনি অবাঙালি তথাকথিত স্থপতিদের মতো স্থাপত্য পেশায় ‘ব্যবসা’ করতেন। দেশ বিভাগের আগে তিনি কলকাতায় অবস্থিত দালানকোঠা নির্মাণ পেশায় নিয়োজিত BIRDS & Co বা JESSOP & Co বা এ-ধরনের কোনো নামের এক ব্রিটিশ ফার্মের নকশাবিদ হিসেবে অভিজ্ঞতা অর্জন করেন এবং দেশ বিভাগের পর বাংলাদেশে আসেন। নাম তার এম এস জাফর। বাড়ি কুচবিহার। সেই সূত্রে ইসলামিক সংগীতসম্রাট আব্বাসউদ্দীন ও তাঁর পরিবারের ঘনিষ্ঠ ছিলেন। একই সূত্রে তৎকালীন বিখ্যাত সার্জন ড. আসিরুদ্দীনের সঙ্গে ঘনিষ্ঠ হন। তাঁর আনুকূল্যে জাফর সাহেব পাকিস্তান আমলে বিরাট দৈর্ঘ্যরে কয়েকটি মেডিকেল কলেজ ও হাসপাতালের স্থাপত্যকর্মের দায়িত্ব পান। বর্তমান বঙ্গবন্ধু শেখ মুজিব মেডিকেল বিশ্ববিদ্যালয় (সাবেক জিপি হাসপাতাল), যার মূল অংশ তৎকালীন অভিজাত হোটেল শাহবাগকে সম্প্রসারণ ও সম্মুখদৃশ্য নবায়ন করে নির্মাণ করা হয়, এরও দায়িত্ব পান জাফর সাহেব। জাফর সাহেবের স্থাপত্য ডিজাইনের আরেকটি কাজ হলো ঢাকা বিশ্ববিদ্যালয়ের ঝঢ়ড়ৎঃং ও ঝরিসসরহম চড়ড়ষ ঈড়সঢ়ষবী। তিনি স্থাপত্য পেশায় নিজের ‘জুড়ে বসা’ অবস্থানের দরুন যে-বিবেকদংশন বা অপূর্ণতা বোধ করতেন তা মোচন করেছেন কন্যা ওয়াজেদা জাফরকে আনুষ্ঠানিকভাবে শিক্ষিত স্থপতি হিসেবে উত্তীর্ণ করিয়ে। কন্যা ও জামাতা, যিনি একজন স্থপতি বা পরিকল্পনাবিদ, বর্তমানে তাঁরা বিদেশে বসবাস করছেন।